**Zapisnik**

8. sjednice Upravnog vijeća TM

održane dana 12. svibnja 2014. godine s početkom u 11 sati

u prostorijama Tiflološkog muzeja

Sjednici su nazočni:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Vladimir Crnković, prof., Hrvatski muzej naivne umjetnosti

Ravnateljica Muzeja: Željka Bosnar Salihagić

Sjednici nije nazočan:

Prof.dr.sc. Miroslav Prstačić-bez obrazloženja

Sanja Frajtag, predsjednica Upravnog vijeća otvara sjednicu i predlaže sljedeći

DNEVNI RED

1. Usvajanje zapisnika 7. sjednice Upravnog vijeća Tiflološkog muzeja
2. Donošenje Odluke o raspisivanju natječaja za izbor i imenovanje ravnatelja/ice

Tiflološkog muzeja

1. Razno

Ad.1. Član Upravnog vijeća, Vladimir Crnković se očituje o Zapisniku 7. Sjednice te traži da se Zapisniku priloži njegovo pismo od 17. veljače 2014. g., naslovljeno na ravnateljicu Željku Bosnar Salihagić, „Problem s financijskim izvješćem Tiflološkog muzeja /TM/ za 2013. godinu“ te da ono čini dio Zapisnika 7. Sjednice UV Tiflološkog muzeja kao zasebni dokument. Napominje kako iz dobivenog sažetka Financijskog izvješća o kome se raspravljalo na 7. Sjednici nije stekao dobar uvid u stanje stvari te da smatra da bi trebao dobiti kompletno Izvješće kako bi ga mogao detaljnije proučiti. Sjednici se na poziv pridružuje, uz ovu točku dnevnog reda, voditelj računovodstva, Vladimir Tremac te se očituje na primjedbe vezane uz Financijsko izvješće. Nakon kratke diskusije, članovi Upravnog vijeća prihvaćaju prijedlog člana Vladimira Crnkovića te jednoglasno usvajaju Zapisnik 7. Sjednice Upravnog vijeća TM.

Ad.2. Ravnateljica Željka Bosnar Salihagić obavještava članove Upravnog vijeća o potrebi donošenja Odluke o raspisivanju natječaja za izbor i imenovanje ravnatelja/ice Tiflološkog muzeja. Na zahtjev predsjednice Upravnog vijeća ravnateljica Bosnar Salihagić iznosi uvjete navedene u Statutu TM i u Zakonu o muzejima za radno mjesto ravnatelja nakon čega članovi Upravnog vijeća donose

ODLUKU

o raspisivanju natječaja za radno mjesto ravnatelja/ice Tiflološkog muzeja

koji će se, sukladno zakonu, objaviti u javnom glasilu i u Narodnim novinama. Natječaj će biti otvoren 15 dana. Nakon natječaja sazvat će se Sjednica Upravnog vijeća Tiflološkog muzeja na kojoj će se otvoriti pristigle prijave. Članovi Upravnog vijeća će pregledati pristigle prijave na natječaj te konstatirati važeće prijave, izjasniti se o kandidatima te kompletnu dokumentaciju poslati na Ministarstvo kulture.

Ad.3. Vezano uz točku Ad. 3. Zapisnika 7. Sjednice UV, V. Tremac na poziv članova UV predaje i prezentira Izvješće o radu Povjerenstva za popis imovine, obveza i potraživanja na dan 31. 12. 2013. godine nakon čega Upravno vijeće donosi

ODLUKU

kojom prihvaća navedeno Izvješće koje postaje sastavni dio ovog Zapisnika.

Sjednica Upravnog vijeća završila je u 12:20 sati.

Zapisničarka: Predsjednica Upravnog vijeća:

Nina Sivec Sanja Frajtag